Krokuvos sutartis

Krokuvos sutartis (, ) – Lenkijos karalystės ir Vokiečių ordino taikos sutartis, pasirašyta 1525 m. balandžio 8 d. Krokuvoje.

Sutartis formaliai pabaigė Lenkijos–Vokiečių ordino karą. Paskutinis ordino magistras, Albrechtas Brandenburgietis, atsiskyrė nuo Vokiečių ordino ir tapo naujos valstybės – Prūsijos kunigaikštystės, susikūrusios po Vokiečių ordino ir jo valdytos teritorijos sekuliarizacijos – kunigaikščiu ir paskelbė vasalinę ištikimybę Lenkijos karaliui ir Lietuvos didžiajam kunigaikščiui Žygimantui Senajam. Sąlygos patvirtintos tų pačių metų balandžio 10 d. Alberto Brandenburgiečio duota priesaika.

Išnašos

Išorinės nuorodos 
Sutarties kopija (Leibnico Europos istorijos institutas)

Tekstas su turinio pastabomis (Leibnico Europos istorijos institutas)

Taikos sutartys
Lenkijos sutartys
Vokiečių ordino sutartys